
ЗАПИСНИК
о раду 82. седнице Oпштинског већа општине Топола, одржане дана 17.04.2026. године (петак), са почетком у 1400  часова, у скупштинској сали општине.
Седници присуствују:


· Јелена Јовановић, заменик председника Општинског већа,
· Чланови Општинског већа: Момчило Васиљевић, Радослав Станковић, др Горан Ђорђевић, Данијела Дамњановић и Саша Обрадовић,
· Ђорђе Глигоријевић, секретар Скупштине општине.
Седницом Општинског већа председава Јелена Јовановић, заменик председника Општинског већа.

Записник води Љиљана Милетић, радник Општинске управе општине Топола.

Председавајућа је поздравила све присутне, констатовала да постоји кворум за рад и одлучивање, отворила 82. седницу Општинског већа и предложила дневни ред.
Једногласно је усвојен
Д Н Е В Н И   Р Е Д
1. Разматрање захтева председника општине Топола за обезбеђивање средстава,
2. Разматрање захтева председника општине Топола за обезбеђивање средстава,
3. Разно.

Прва тачка дневног реда- Разматрање захтева председника општине Топола за обезбеђивање средстава
Председавајућа: обратили смо се захтевом да се уговор који је потписан за одвожење смећа на регионалну депонију анексира за 10%, пошто је то по закону, више од 10% не може, чиме бисмо обезбеђивали одвожење и даље на регионалну депонију и не нагомилавање тог смећа овде у Тополи. Тај износ би био 949.960,00 динара, без пдв-а, односно са пдв-ом 1.075.352,00 динара.

Ђорђе Глигоријевић: консултовао сам се са Јасном Миљковић и она је рекла да ће се ова средства обезбедити стварањем билансног простора у оквиру Одлуке о буџету, па ће са неких позиција где може да се скине и да се преусмери на ово.
Пошто дискусије није било, једногласно је донет Закључак који се прихвата захтев председника општине Топола за средства за обезбеђивање средстава за анексирање 10% вредности уговора за јавну набавку услуге превоза смећа са депоније и депоновање број 405-73/2026-05-II од 20.02.2026. године, у укупном износу од 1.075.352,00 динара са пдв-ом, а средства ће се обезбедити стварањем билансног простора у оквиру Одлуке о буџету општине Топола за 2026. годину.
Друга тачка дневног реда- Разматрање захтева председника општине Топола за обезбеђивање средстава
Председавајућа: ова тачка нам се надовезује на прву. Неопходно је да се обезбеде средства за јавну набавку за услугу превоза смећа са депоније и депоновање. Процењена вредност у претходној години је износила оквирно 9.500.000,00 динара. Практично смо кроз претходну тачку, тај уговор анексирали, а поново бисмо да уђемо у нову јавну набавку, да би и даље континуирано одвозили смеће са територије Тополе на регионалну депонију. И сада би то било 9.500.000,00 динара без пдв-а. Ова средства ће се уврстити у ребаланс буџета. 
Данијела Дамњановић: то је за 3-4 месеца, а у оквиру та наредна три месеца ћемо гледати да решавамо те проблеме. Ја се искрено надам да ће то бити задње чиме штетимо буџету и да ће се што пре решити ситуација.

Јелена Јовановић: ово је услуга која се ради већ годинама и она је засебна од тога да ли овде неко одвози смеће или не. То је оно што мора да се издвоји из буџета, а плаћано је и док је ту услугу радила А.С.А.
После завршене дискусије, једногласно је донет Закључак којим се прихвата захтев председника општине Топола за обезбеђивање финансијских средстава за расписивање нове јавне набавке услуге превоза смећа са депоније и депоновање, у укупном износу од 9.500.000,00 динара без пдв-а (процењена вредност) и обавезује Одељење за буџет, финансије, привреду и друштвене делатности, да наведена средства планира приликом израде нацрта Одлуке о првој измени и допуни Одлуке о буџету општине Топола за 2026. годину.
Трећа тачка дневног реда- Разно
Пошто је исцрпљен дневни ред, седница је закључена у 1420  часова.

